Diari Oficial de la Generalitat Valenciana


Sumari del DOGV 3937, del 12-02-2001 (2001/880)

ACORD de 21 de desembre de 2000, de la Comissió Territorial d'Urbanisme de València, relatiu a la modificació núm. 2 de les normes subsidiàries de Castellonet de la Conquesta.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3937

Data del DOGV
:   12-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/880


Data del document
:   12-02-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Castellonet de la Conquesta
    * pla d'urbanisme

ACORD de 21 de desembre de 2000, de la Comissió Territorial d'Urbanisme de València, relatiu a la modificació núm. 2 de les normes subsidiàries de Castellonet de la Conquesta. [2001/X880]
  
Vist l'expedient tramés per l'Ajuntament de Castellonet de la Conquesta que fa referència a la modificació núm. 2 de les normes subsidiàries, i de conformitat amb els següents,
  
Antecedents de fet
  
Primer. El projecte es va sotmetre a informació pública per mitjà d'acord del ple de l'Ajuntament, en la sessió realitzada el dia 7 d'octubre de 1999. Després del pertinent període d'exposició pública, en el qual es va presentar una al·legació, va ser aprovat provisionalment pel mateix òrgan l'1 de març de 2000.
  
Segon. El projecte consta de memòria, contingut de l'article 17 de les normes i plànols.
  
Tercer. L'objecte de la modificació és el contingut de l'article 17 de les normes d'ordenació, que fa referència a l'ordenació del sòl no urbanitzable protegit paisatgisticoecològic.
  
Actualment l'esmentat article té la següent redacció:
  
?Comprén les zones del terme municipal actualment no transformades per al cultiu de cítrics, que queden reflectides en el plànol corresponent. Amb xicotetes excepcions, en la seua major part comprén els contraforts de la serra Ador-la Cuta, a partir de la cota de 200 metres sobre el nivell del mar. El seu ús dominant és d'agricultura tradicional de secà en terrenys afeixats i l'ús forestal. Serà compatible el canvi de cultiu sempre que es mantinguen els nivells i els abancalaments actuals sense modificar. Es prohibeixen els usos extractius i tots aquells que comporten una alteració del relleu natural o afecten posant en perill l'espai forestal protegit. Serà compatible l'ús de recreació a l'aire lliure dins de l'àrea sempre que es presente el corresponent projecte que arreplegue les actuacions i les intensitats d'ús i tinga l'informe favorable de l'Ajuntament i de l'organisme competent de la Generalitat. Es prohibeixen els usos no esmentats com a ús dominant o compatible. Es prohibeixen abocaments de tota classe de residus sòlids, líquids o gasosos en aquest tipus de sòl?.
  
La nova redacció de l'article 17 que es proposa és la següent:
  
?Comprén les zones del terme municipal actualment no transformades per al cultiu de cítrics, que inclouen la franja de sòl que hi ha entre les fonts naturals Feta i Major, que queden reflectides en el plànol corresponent.
  
Amb xicotetes excepcions, en la seua major part comprén els contraforts de la serra Ador-la Cuta, a partir de la cota de 200 metres sobre el nivell del mar, excepte la franja compresa entre les citades fonts, en la que se situa a la cota de 184 metres sobre el nivell del mar i la 193 metres sobre el nivell del mar respectivament, cosa que es reflecteix en el plànol corresponent.
  
Com a ús dominant s'estableix l'agricultura tradicional de secà en els terrenys afeixats i l'aprofitament forestal. Es considera agricultura tradicional de secà aquella que s'ha cultivat des de sempre en l'entorn.
  
Queda prohibit en aquest sòl, la instal·lació de qualsevol sistema o tipus de regadiu i l'agricultura intensiva, encara que aquesta siga de secà. Es permet únicament el canvi de cultiu en el cas que siga tradicional de secà i sempre mantenint els nivells i abancalaments que hi ha sense modificar.
  
Queda prohibit qualsevol ús que poguera alterar, posar en perill o contaminar la recarrega dels aqüífers de les fonts, com a moviments de terra, extraccions, construccions o abocaments de qualsevol tipus de residus sòlids, líquids o gasosos.
  
.En l'entorn protegit de les fonts, amb un radi de 25 m. des d'aquestes, es prohibeix a més el canvi de cultiu.
  
Serà compatible l'ús de recreació a l'aire lliure dins de l'àrea sempre que es presente el corresponent projecte que arreplegue les actuacions i les intensitats d'ús i tinga l'informe favorable de l'Ajuntament i de l'organisme competent de la Generalitat.
  
Queden prohibits tots els usos no citats com dominant o compatible?.
  
Quart. La modificació es justifica en la necessitat de preservar les fonts naturals denominades la Font Major i la Font de la Fita, que han regat des de temps immemorials part del terme situat per davall de la cota de floració, i que constitueixen hui en dia terrenys afeixats per al cultiu de cítrics. Els cabals han romàs inesgotables per la seua ubicació per damunt de les explotacions agrícoles i usos contaminants que mai han existit per damunt de la cota de floració. Actualment es troba classificada aquesta zona com a sòl no urbanitzable de protecció paisatgística ecològica, excepte en l'entorn immediat de les fonts que es troba en sòl no urbanitzable comú. Atesa la important reserva d'aigües netes que suposen i a fi de preservar l'àrea de les noves tècniques de reg, amb zones de cultiu de cítrics, que pogueren donar lloc a la contaminació de les superfícies de recàrrega dels aqüífers amb productes fitosanitaris es fa necessària una nova regulació dels usos.
  
Cinqué. Durant la tramitació de l'expedient s'ha sol·licitat informe dels següents organismes:
  
- Conselleria d'Agricultura. Serveis territorials, sol·licitat el 29 de maig de 2000, rebut l'11 de juliol de 2000 amb el següent tenor:
  
?Segons el nostre parer per a preservar les fonts seria prou l'actual redacció de l'article 17 del Planejament de Castellonet al qual s'hauria d'afegir la prohibició expressa de la transformació de secà a regadiu. No obstant això, la redacció que es pretén donar a l'article 17 s'hauria de modificar o eliminar algunes matisacions, que en l'anterior descripció han quedat subratllades, la qual cosa ha sigut comentada amb els serveis tècnics municipals?.
  
- Confederació Hidrogràfica del Xúquer, sol·licitat el 29 de maig de 2000.
  
Sisé. La Comissió Territorial d'Urbanisme de València, en la sessió realitzada el 20 de juny de 2000, va acordar suspendre l'aprovació definitiva de la modificació núm.2 fins que no es determine, en la nova redacció de l'article 17 de les normes urbanístiques, una major concreció dels paràmetres utilitzats per a delimitar els usos, i una regulació que abrace tot el sòl de protecció paisatgística ecològica.
  
Seté. Castellonet de la Conquesta té normes subsidiàries aprovades definitivament per la Comissió Territorial d'Urbanisme el 25 de juliol de 1994.
  
Vuité. La Comissió Informativa de la Comissió Territorial d'Urbanisme de València, en sessió del 19 de desembre de 2000, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon. La documentació està completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, ja que han sigut arreplegades les indicacions tant de la Conselleria d'Agricultura, com de la Comissió Territorial.
  
Quart. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de to el que s'ha exposat anteriorment, la Comissió Territorial d'Urbanisme, en la sessió de 21 de desembre de 2000, acorda:
  
Aprovar la modificació núm. 2 de les normes subsidiàries de Castellonet de la Conquesta.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que estime oportú.
  
València, 21 de desembre del 2000.- El secretari de la Comissió Territorial d'Urbanisme: José Manuel Palau Navarro.